  Виталий Пронин В. Воронцов пусйиз: революциез вакчи дыр ӵоже гинэ ортчем уж шуыса уг лыдъяло ни, али сое эскеро кема дыр ӵоже кыстӥськись югдур шуыса.Удмуртиысь историяя но обществознанияя дышетӥсьёс люкаськылӥзы Ижкарысь 86-тӥ лицее  конференцие. Ужрад сӥземын революцилэн 100 ар тырмонэзлы.История наукосъя кандидат В. Воронцов мадиз, кызьы историкъёс туала вакытэ эскеро но валэкто 1917-тӥ арын ортчем революциосты. Со пусйиз: революциез вакчи дыр ӵоже гинэ ортчем уж шуыса уг лыдъяло ни, али сое эскеро кема дыр ӵоже кыстӥськись югдур шуыса.Москваысь «Просвещение» книгапоттониысь Е. Акимова 1917-тӥ арын феврале но октябре ортчем революциосты али эскеро одӥг Быдӟым революция шуыса. Озьы ик со тодматӥз историяя дышетӥсьёслы гожтэм куд-ог книгаосын. Кылсярысь, В. Шестаковлэн «Великая российская революция 1917 г. Дискуссионные вопросы» уженыз.Удмурт шаерлэсь историзэ дышетонын но куд-ог шуг-секытъёс пумиськыло. Таосыз герӟаськемын часъёс ӧжытгес луэмен. Удмуртилэсь историзэ школаын  национально-региональной компонент улсын гинэ дышето, - ӝож мылкыдын верало Алнаш ёросысь дышетӥсьёс. Та югдурез тупатыны туж юртто факультативъёс. Кылсярысь, Алнаш школаын ужало таӵеосыз: «Шаертодон», «Мынам доре - Удмуртия», «Удмуртъёслэн музъем ужзы», «Удмуртиысь будосъёс» но мукет.Наталия Самсонова Туспуктэм: iro18.ru   